Í tengslum við Dagar myrkurs á Austurlandi munu listamennirnir Ioana Popovici ( RO ) , Michala Paludan ( DK ) og Rasmus Røhling ( DK ) , sem dvelja um þessar mundir í gestavinnustofu Skaftfells , bjóða upp á listamannaspjall og kynna úrval af eldri verkum auk verka sem þau eru að vinna að . Þau munum veita gestum innsýn inn í hvers vegna Seyðisfjörður varð fyrir valinu og hvernig þau nýta tímann sinn hérna við sköpun sína . Spjallið fer fram á ensku og verður haldið í listamannaíbúð Skaftfells á efstu hæð , Austurvegi 42 . Boðið verður upp á kaffi , te og kex og eru allir velkomnir !